cy es es en es cy cy ca en cy nl en cy su cy en en es eo de cy fr cy jbo cy cy cy fr it cy cy jbo cy cy en en cy cy cy fr it cy cy cy cy cy en fr cy cy cy fr nl cy cy cy cy cy en fr cy cy cy fr nl cy cy jbo cy cy en fr jbo cy cy cy cy cy cy cy cy cy cy cy cy cy cy cy cy cy cy cy cy cy cy cy cy cy cy cy cy cy cy cy en cy nl cy la es cy nb cy nl cy cy su cy ceb cy cy ca en cy nl en cy su cy su cy es es en es
A fydd gwres y gegin yn ormod i Catrin Heledd â’i ffrindiau adnabyddus? | POBL CAERDYDD | #PoblCaerdydd
6 Gwlad actio Adar Gleision Addysg am dram amgen Amgeuddfa Werin Cymru Aneirin Karadog anufudd-dod dinesig Archif Aros mewn Arswyd Arthur Machen Bardd Plant Cymru BBC Cymru BBC Radio Cymru Bluebirds Busnes Cadeirlan LLandaf Caerdydd Calan Gaeaf Canolfan mileniwm Cymru Capel y Crwys Cariad Carwyn Jones chwedl cig clybio Cwis Cwpan y Byd 2013 rygbi'r gynghrair cyfaddawd cyfrwng argraffu Cymraeg Cynghanedd Cŵn Dafydd Huws Datgyfodiad dathlu penblwydd De-Ddwyrain Asia dicter Disgo diwedd y byd Dyddiadur y Dyn Dwad Elyrch ffansin galar Gareth Blayney Gareth Thomas Gary Slaymaker gemwaith Geraint Lewis Gigs good cop bad cop Gulp Guto Pryce Gwesty Nos Da Gwyl 100 Dylan Thomas hanes Cymru Hywel Emrys Iaith John Rea Leighton Andrews Llwyau caru Mabinogi Made in Roath Merêd Evans Mewn Cymeriad Motorpoint Arena New Theatre Nosweithiau mas perfformio perthynas Pobl y Cwm Prifddinas pync RLWC2013 RSPB Ruth Mclees Ryan Davies Rygbi Rygbi'r Cynghrair Santes Dwynwen Sant Ffolant Sant Teilo sector preifat sioeau ysgol siopa Sombis Splott Stadiwm y Mileniwm sylwebu talent teyrngarwch Time Flies traddodiad Y Dinesydd ymchwil Y Meirw Byw ymlacio Ysgolion cynradd
Chwys, dagrau a gwaed – tri chynhwysyn hollbwysig wrth fynd ati i greu pryd blasus yn y gyfres goginio Pryd o Sêr. Ar ôl mynd benben â’i gilydd i goginio pryd o fwyd i gwsmeriaid oedd yn talu yn y rhifyn diwethaf, bydd y ddau dîm yn wynebu her arall nos Sul fydd yn eu gwthio i’r eithaf.
Yn gobeithio arwain y tîm glas i fuddugoliaeth mae’r gohebydd chwaraeon BBC Cymru, Catrin Heledd, o Bentyrch yng Nghaerdydd. Hefyd yn ei thîm mae’r tenor adnabyddus Rhys Meirion, yr actores Marged Esli, a’r cyflwynydd Lisa Gwilym.
Capten y tîm oren yw’r gantores, actores ac awdur Non Williams. Mae’r cyflwynydd Trystan Ellis-Morris, y gohebydd a’r cyn-chwaraewr proffesiynol rygbi Rhodri Gomer-Davies, a’r comedïwr Tudur Owen yn cystadlu yn nhîm Non.
Mae’r timoedd wedi bod yn coginio a chystadlu yn erbyn eu gilydd yn yr Hen Lyfrgell ynghanol Caerdydd.
Pan ofynom ni wrth Catrin  pam ei bod hi wedi penderfynu cystadlu eleni, meddai “dwi isio profi i fi’n hun bod ‘na gogydd yn cuddio yn fy nghrombil i… yn rhywle!”
Yma, mae’r capteiniaid, Non a Catrin, yn esbonio sut brofiad yw coginio dan sylw’r camerâu.
Sut brofiad oedd gweithio mewn timoedd i baratoi pryd o fwyd i westeion oedd yn talu?
Non: Ces i’n synnu faint wnaeth pawb gymryd y peth o ddifri’.  Os roeddwn i’n gwneud un peth bach o’i le, roeddwn i’n mynd yn andros o flin efo fy hun fel tasai hi’n ddiwedd y byd. Pan rwyt ti dan bwysau, fel roedden ni yn y gegin, ti’n gwneud y camgymeriadau mwya’ twp.
Catrin: Roeddwn i’n disgwyl y bydden nhw’n ein cyflwyno ni i goginio’n araf bach! Pan fo pobl yn talu am eu bwyd dyw methu ddim yn opsiwn. Mae’r dasg wedi ein herio ni i ddatblygu sgiliau newydd.
Ar ddiwedd y bennod gynta’ cawsoch chi eich penodi’n gapteiniaid. Wnaeth hyn eich synnu chi?
N: Do, fe wnaeth o synnu fi – dwi ddim yn gogydd arbennig, a dwi ddim yn arweinydd naturiol. Dwi’n teimlo dan bwysau gan fod Caryl (Parry Jones, cyfnither Non, mae’r ddwy’n cyd-ysgrifennu’r gyfres gomedi Anita) wedi arwain ei thîm hi i fuddugoliaeth y llynedd. Ond dwi’n rili mwynhau cwmni fy nhîm i, mae’r tîm oren fel plant bach drwg!
C: Do, oherwydd ‘mod i’n meddwl bod rhai eraill o’r cystadleuwyr wedi cael tipyn o hwyl arni. Roedd hi’n anodd wrth ddewis aelodau ein timoedd, ond dwi’n andros o hapus gyda fy nhîm i! Tîm glas i ennill!
Ydych chi’n poeni am yr her fawr ar ddiwedd y gyfres i goginio i 80 o bobl sydd wedi cael eu gwahodd i noson elusennol Clwb Rygbi Cymry Caerdydd?
C: Rwy’n disgwyl bydd yr her yn dipyn mwy na’r ry’n ni wedi’i wynebu hyd yn hyn. Roedd cogyddion proffesiynol yn ein helpu ni ar y dechrau, ond ni fydd yn gyfrifol am y coginio i gyd erbyn y diwedd.
N: Beth sy’n fy mhoeni i fwya’ ydy bod cymaint o fwyd i’w baratoi. Dwi wedi arfer coginio i dri o blant, felly mae coginio i 80 o bobl yn syniad hollol estron.
Beth ydych chi’n ei fwynhau fwya’ am gystadlu ar Pryd o Sêr?
C: Rwy’n joio gweithio fel rhan o dîm.  Mae newyddiadura yn gallu bod yn unig ar adegau, ac er ein bod ni wedi cael ein gwahanu mewn i ddau dîm, rydyn ni i gyd yn gefnogol o’n gilydd.
N: Dwi’n mwynhau’r ffaith bod pawb yn yr un cwch!  Ar y diwrnod cynta’ roedden ni gyd yn edrych ar ein gilydd yn ansicr, a phawb yn dweud eu bod nhw’n hopeless.
Pwy yw’r cystadleuydd mwya’ cystadleuol yn y gegin?
N: Rhys Meirion – yn hawdd!  Mae Rhys ar dân eisiau ennill pob sialens, ac mae o’n andros o hapus bob tro mae fy nhîm i yn colli. Mae Rhys a Tudur Owen yn tynnu ar ei gilydd eitha’ dipyn, maen nhw’n brwydro am sylw gan ledis aeddfed Cymru!
C: Mae Rhodri Gomer-Davies yn gystadleuol iawn.  Siŵr bod hyn yn anochel oherwydd ei gefndir fel cyn-chwaraewr rygbi proffesiynol, ond mae o hefyd yn gogydd da iawn.
Ydy coginio yn rhywbeth gall pawb ei wneud?
C: Ydy, mae dilyn rysáit yn rhywbeth gall pawb ei wneud, a does dim angen coginio rhywbeth cymhleth iddi fod yn flasus. Mae hefyd yn bwysig bod pobl yn dod i adnabod beth sy’n mynd mewn i’w bwyd. Rydyn ni gyd wedi mwynhau’r broses – hyd yn hyn!
N: Mae o’n brofiad gwahanol i bawb.  Mae rhai yn hapusach yn cymryd eu hamser ac yn dilyn rysáit, a dwi’n genfigennus pan mae coginio’n dod yn naturiol i rywun.
Non, eich gŵr chi, yr actor Iwan John, oedd pencampwr Pryd o Sêr 2013 – ydy hyn yn rhoi pwysau arnoch chi yn y gyfres hon?
N: Mae cystadlu ar Pryd o Sêr yn her bersonol i fi. Mae’r ffaith bod Iwan wedi ennill cyfres gynt yn rhoi pwysau arna i, ond gen i mae’r pwysau’n dod, nid Iwan!  Mae o wedi bod yn brolio ers iddo ennill, felly os byswn i’n ennill byddai hynny’n sioc fawr iddo fo. Ond, ar y llaw arall, falle wneith o wneud imi goginio’n amlach!
Pryd o Sêr: Bob nos Sul, 7.30, S4C. Hefyd, dydd Mercher 3.00, S4C. Isdeitlau Saesneg. Ar alw: s4c.cymru; BBC iPlayer a llwyfannau eraill. Cynhyrchiad Rondo Media ar gyfer S4C
sylw ar yr adroddiad yma
© Hawlfraint 2019 POBL CAERDYDD. Cedwir Bob Hawl.